Franciscus a Dintavilla, Dei et sancte sedis apostolice gratia, Autissiodor. episcopus: nobili Carolo de Rochechouart, domino temporali de S. Amando, nostre diecesis, salutem in Domino. Porrecte nobis tue supplicationis series continebat uxorem tuam dominam Franciscam de Clermont, nunc primum gravidam, partuique vicinam, ob hujusmodi uteri impregnationem sibi timere, piscibusque proximo quadragesime tempore, citra valetudinis discrimen, commode vesci non posse, atque propterea de remedio illi opportuno per nos provideri obnoxibus efflagitabas. Nos igitur, personis nobis Deo disponente creditis, pro negotiorum emergentium qualitate subvenire cupientes, attendentesque tuam et uxoris supplicationem a legitima causa procedere, eidem uxori tue ut in proxima quadragesima ovis, lacte, caseo, butyro et carnibus uti vescique possit, absque ullo conscientie scrupulo, privatim tamen et citra proximi scandalum, deque utriusque medici consilio, licentiam concedimus et facultatem per presentes impertimur. Datum incastro nostro Regennarum, die decima quinta februarii, anno Domini millesimo quingentesimo quinquagesimo. Duchié.